,,Barát vagy ellenség ez a gép”?

4 fős csoportokban dolgoznak a tanulók. Néhány csoport az okoseszközök használatának pozitív vonatkozásait, néhány csoport az okoseszközök használatának negatív velejáróit, következményeit gyűjti össze. Ezt követően az egyes csoportok bemutatják a többieknek munkájuk eredményét, és az egész csoport igyekszik közös megegyezésre jutni az okoseszközök használatának pozitív illetve negatív vonatkozásait illetően.

A csoportos megbeszélés alkalmával a foglalkozás vezetője betekintést nyer a fiatalok okoseszköz használatának motivációs hátterébe, felmerülhetnek nehézségek, bizonytalanságok, esetleges korrekcióra is lehetőség nyílik.